ლენსტერი (სარაგბო კლუბი)
ლენსტერი — ირლანდიური სარაგბო გუნდი, რომლის საშინაო არენაც არის დუბლინში. ლენსტერი მოიცავს ირლანდიის რაგბის კავშირის ერთ-ერთ რეგიონს (ირლანდია სულ 4 სარაგბო რეგიონადაა დაყოფილი). ლენსტერის ტრადიციული საშინაო არენაა დონიბრუკი, მაგრამ ის მცირე მოცულობისაა (6000) ამიტომ საშინაო თამაშებს გუნდი ერ-დი-ეს არენაზე ატარებს. ხოლო განსაკუთრებით მნიშვნელოვან მატჩებს, დუბლინის მთავარ სტადიონზე – ავივაზე. ლენსტერი გინესის ლიგის (ყოფილი კელტთა ლიგა) წევრია დაარსებიდან, 2001 წლიდან და ამ დროში მან 6-ჯერ შეძლო ჩემპიონობა. 2009 წელს ლენსტერმა პირველად მოიპოვა ჰეინიკენის თასი. სულ კი 4-ჯერ შეძლო ევროპის საუკეთესო კლუბის ტიტულის მოპოვება რაც ტულუზთან ერთად საუკეთესო შედეგია. 2013 წელს ლენსტერი ჩელენჯ თასს დაეუფლა.